Source: http://docplayer.fi/3712221-Turun-seudun-joukkoliikenteen-palvelutasomaarittely.html
Timestamp: 2017-11-23 04:13:53+00:00
Document Index: 10866907

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

TURUN SEUDUN JOUKKOLIIKENTEEN PALVELUTASOMÄÄRITTELY - PDF
TURUN SEUDUN JOUKKOLIIKENTEEN PALVELUTASOMÄÄRITTELY
Download "TURUN SEUDUN JOUKKOLIIKENTEEN PALVELUTASOMÄÄRITTELY"
Väinö Sala
1 TURUN SEUDUN JOUKKOLIIKENTEEN PALVELUTASOMÄÄRITTELY 1
3 YHTEENVETO Turun seudulla vallitsee yhteinen tahtotila joukkoliikenteen seudullisen yhteistyön ja organisoinnin kehittämisestä toiminta alueella. Myös uusi joukkoliikennelaki korostaa liikenteen tarkastelua aiempaa laajempina alueellisina kokonaisuuksina. Uudistetun joukkoliikenteen lainsäädännön myötä toimivaltaiset viranomaiset ja kunnat saavat halutessaan aiempaa enemmän vastuuta ja vaikutusmahdollisuuksia joukkoliikenteen palvelutason suunnittelussa ja liikenteen järjestämisessä. Laki velvoittaa toimivaltaiset viranomaiset määrittelemään yhteistyössä kuntien ja muiden sidosryhmien kanssa toimivalta alueelleen eri väestöryhmien tarpeet huomioon ottavan joukkoliikenteen palvelutason vuoden 2011 loppuun mennessä. Turun seudulla ensi kertaa yhteisesti laadittava joukkoliikenteen palvelutasomäärittely tähtää vuoteen Palvelutason toteutumista seurataan vuosittain, ja tavoitteita tarkistetaan tarvittaessa. Työssä on muodostettu nykyisten liikkumistarpeiden sekä maankäyttöä ja joukkoliikennejärjestelmää koskevien suunnitelmien perusteella kuusiportainen laatutasoluokitus seudun joukkoliikenteen palvelutasotavoitteiksi. Korkealaatuisinta eli kilpailutasoista joukkoliikennettä tavoitellaan Turussa vilkkaimmilla runkoyhteyksillä sekä yhteyksillä Naantalista, Raisiosta ja Kaarinasta Turkuun. Seudun asukkaille ja päättäjille suunnatuilla kyselyillä on selvitetty joukkoliikennepalvelujen kehittämistarpeita kunnittain. Tuloksista käy ilmi, että turkulaiset toivovat reaaliaikaista matkustajainformaatiota sekä nopeita ja täsmällisiä runkolinjoja. Turun ympäryskunnissa (Naantali, Raisio, Kaarina, Lieto) puolestaan kaivataan seudullisesti yhtenäistä taksa ja lippujärjestelmää. Seudun muissa kunnissa palvelupuutteet koskevat pääasiassa niin ruuhka ajan kuin hiljaisenkin ajan liikennetarjontaa. Työssä on kunnittain arvioitu arvioitujen palvelutasopuutteiden korjaamisen kustannusvaikutuksia, jotka kuvaavat suuruusluokkina mitä palvelutason parantaminen nykymallisella liikenteen järjestämistavalla siirtymäaikojen voimassaoloaikana voi maksaa. Tavoitteita vastaavan palvelutason kustannusvaikutuksiksi on arvioitu koko seudulla yhteensä noin euroa vuodessa. Arvio koskee pitkälti muuta aluetta kuin ydinkaupunkiseutua suuri osa keskeisistä kaupunkiseudulla tavoiteltavista palvelutason parantamistoimista jää tässä työssä vaille kustannusarviota, sillä samanaikaisesti käynnissä olevassa runkolinjastosuunnitelmassa arvioidaan mm. ydinalueen liikenteen hoidon, nopeuttamisen ja täsmällisyyttä parantavien toimien kustannusvaikutukset. Lisäksi on mahdollista, että pienistä parannustoimenpiteistä voidaan neuvotella ko. liikennöitsijän kanssa eikä niistä välttämättä aiheudu kunnille lisäkustannuksia. Turun sisäinen joukkoliikenne on nykyisin kaupungin suunnittelemaa ja hankkimaa liikennettä, kun taas seudun muu joukkoliikenne on entisen lääninhallituksen (nykyinen ELY) myöntämiin liikennelupiin perustuvaa liikennöitsijöiden suunnittelemaa liikennettä. Nykyiset linjaliikenneluvat on muutettu siirtymäajan liikennöintisopimuksiksi, jotka ovat voimassa saakka liikennesuunnasta riippuen. Nykyiset siirtymäajan liikennöintisopimukset päättyvät Turun, Naantalin, Raision, Ruskon, Auran, Liedon ja Kaarinan alueilla Muiden kuntien osalta siirtymäajat ovat edellä mainittua pidemmät. Siirtymäaikojen jälkeen liikenne tulee järjestää joko markkinaehtoisesti tai palvelusopimusasetuksen mukaisesti. Ellei liikennettä haluta järjestää markkinaeh 3
4 toisesti, voidaan siirtymäaikojen jälkeen julkista tukea tai yksinoikeuksia saavaa liikennettä järjestää ja hankkia vain kilpailutuksen perusteella. Turun, Raision, Naantalin, Kaarinan, Liedon ja Ruskon kunnat ovat päättäneet muodostaa yhteisen seudullisen viranomaisen alkaen. Tämä viranomainen tulee suunnittelemaan ja arvioimaan erilaiset liikenteen järjestämistapavaihtoehdot. Seudullinen toimivaltainen viranomainen vahvistaa toimivalta alueensa palvelutason hallinnollisella päätöksellään vuoden 2011 loppuun mennessä ja päättää liikenteen järjestämistavasta toimivalta alueellaan kesään 2012 mennessä. Liikenteen järjestämistapojen vertailua varten tehtävä liikennekokonaisuuksien ja linjastojen yksityiskohtaisempi suunnittelu mahdollisine palvelutasotarkistuksineen tuottaa kunnille tätä selvitystä kattavampia arvioita joukkoliikenteen kokonaispalvelutason hankintakustannuksista ja laatutasotavoitteista. 4
5 ESIPUHE Joukkoliikenteen palvelutason määrittelytarve perustuu voimaan astuneeseen joukkoliikennelakiin, joka velvoittaa toimivaltaiset viranomaiset määrittämään toimivalta alueensa joukkoliikenteen palvelutason vuoden 2011 loppuun mennessä. Turun seudulla joukkoliikenteen toimivaltaisia viranomaisia ovat nykyisin Turun kaupunki ja Varsinais Suomen ELY keskus. Turun seudun PARAS joukkoliikennetyöryhmä on esittänyt, että joukkoliikenteen organisointia, järjestämistapoja ja hankintamalleja koskevan seudullisen keskustelun lähtökohdaksi ja päätöksenteon tueksi on ensi vaiheessa ilmennyt tarve laatia seudulla yhteisesti lain edellyttämä palvelutasomäärittely. Palvelutason määrittely ei ole kertaluonteinen tehtävä, vaan jatkuva yhteistyöprosessi. Eri väestöryhmien tarpeet huomioon ottava palvelutason määrittely ohjaa joukkoliikennepalvelujen järjestämistä alueella erityisesti siirtymäaikojen jälkeen. Palvelutason toteutumista seurataan vuosittain ja niitä tarkistetaan tarvittaessa. Turun seudun joukkoliikenteen palvelutasomäärittelyä on ohjannut työryhmä, johon ovat kuuluneet: Sirpa Korte, pj. Turku Pekka Kirjavainen Turku Timo Ahokanto Turku Pertti Postinen Varsinais Suomen ELY keskus Soile Koskela Varsinais Suomen ELY keskus Pekka Tolvanen Aura Raine Ruohonen Kaarina Pirkko Salminen Lieto Christjan Brander Länsi Turunmaa Pekka Määttänen Masku Tarja Marttila Mynämäki Mika Hirvi Naantali Pirkkoliisa Heinonen Nousiainen Hilkka Koret Paimio Antti Korte Raisio Kari Lehtinen Rusko Sami Suikkanen Sauvo Oili Paavola Tarvasjoki Janne Virtanen Varsinais Suomen liitto Mikko Laaksonen Varsinais Suomen liitto Konsulttina työssä on toiminut Strafica Oy, jossa työstä on vastannut Kari Hillo. Palvelutasomäärittelyn laadinta aloitettiin nykytila analyysein tammikuussa Kevään 2010 aikana pidettiin viisi sidosryhmätilaisuutta kuntaryhmittäin liikennetarpeiden selvittämiseksi. Asukas ja päättäjäkyselyt toteutettiin marraskuussa Palvelutasotavoitteet ja kehittämistoimet määriteltiin kevään 2011 aikana, ja työ valmistui elokuussa Työryhmä on kokoontunut työn aikana seitsemän kertaa. 5
6 SISÄLTÖ YHTEENVETO 3 ESIPUHE 5 SISÄLTÖ 6 1. HANKKEEN TAUSTA JA LÄHTÖKOHDAT 7 2. PALVELUTASOMÄÄRITTELYN TAVOITTEET JA SISÄLTÖ 8 3. PALVELUTASOLUOKAT JA TAVOITTEET TURUN SEUDULLA 9 4. KEHITTÄMISTOIMET JA KUSTANNUSVAIKUTUKSET JATKOTOIMET 19 Liitteet 20 6
7 1. HANKKEEN TAUSTA JA LÄHTÖKOHDAT Uusi joukkoliikennelaki astui voimaan samanaikaisesti EU:n palvelusopimusasetuksen (PSA) kanssa. Vuoden 2010 alussa valtion aluehallinnossa tapahtui uudistuksia ja joukkoliikenteen järjestämiseen vaikuttavia muutoksia, kun lääninhallitusten liikenneosastot ja tiepiirit ja ympäristöhallinnon ympäristö ja luonnonvaratoimialat yhdistettiin 15 elinkeino, liikenne ja ympäristökeskukseen (ELY). Uudessa joukkoliikennelaissa on määritelty toimivaltaiset viranomaiset, niiden toimivalta alueet ja viranomaistehtävät. Keskeinen joukkoliikenteen suunnitteluun ja järjestämiseen liittyvä viranomaistehtävä on eri väestöryhmien tarpeet huomioon ottava palvelutasomäärittely. Laki velvoittaa toimivaltaiset viranomaiset määrittelemään toimivalta alueensa joukkoliikenteen palvelutason yhteistyössä kuntien ja muiden sidosryhmien kanssa vuoden 2011 loppuun mennessä. Joukkoliikenteen toimivaltaisia viranomaisia seudulla ovat tällä hetkellä Turun kaupunki ja Varsinais Suomen ELY keskus. Valtakunnallisen joukkoliikenteen palvelutason määrittelee liikenne ja viestintäministeriö. Uudistusten tavoitteena on ollut peruspalvelujen turvaamisen lisäksi joukkoliikenteen houkuttelevuuden ja käytön lisääminen, resurssien käytön tehostaminen sekä alan toimijoiden ja viranomaisten vastuun ja työnjaon selkiyttäminen. Uusi joukkoliikennelaki korostaa lisäksi liikenteen tarkastelua aiempaa laajempina alueellisina kokonaisuuksina. Käytännössä uuden joukkoliikennelain myötä viranomaisella on halutessaan aiempaa paremmat mahdollisuudet suunnitella ja hankkia määrittelemiensä palvelutasotavoitteiden mukainen liikenne tarkoituksenmukaisina kokonaisuuksina. Seutulippuyhteistyön lisäksi joukkoliikenteessä tehdään aktiivista seudullista yhteistyötä PARAS joukkoliikennetyöryhmässä, joka toimii teknisen sektorin ylikunnallisen yhteistyöryhmän alaisuudessa. PARAS hankkeen kuntiin kuuluvat Turun seudulla Raisio, Kaarina, Naantali, Lieto, Rusko ja Aura sekä Turku. PARAS joukkoliikennetyöryhmä on esittänyt, että joukkoliikenteen organisointia, järjestämistapaa ja hankintamalleja koskevan seudullisen keskustelun lähtökohdaksi ja päätöksenteon tueksi on ensi vaiheessa tarve laatia seudulla yhteisesti joukkoliikennelain edellyttämä joukkoliikenteen palvelutason määrittely, mitä tämä työ edustaa. Turun seutulippualueen kuntia ovat edellä mainittujen PARAS kuntien lisäksi Masku, Nousiainen, Mynämäki, Paimio, Sauvo ja Länsi Turunmaa. Lisäksi Tarvasjoen kunta on ilmaissut halukkuutensa osallistua seudulliseen palvelutason määrittelytyöhön. Turun seudulla vallitsee yhteinen tahtotila joukkoliikenteen seudullisen yhteistyön ja organisoinnin kehittämiseksi toiminta alueella. Kuuden kunnan yhteinen seudullinen viranomainen aloittaa toimintansa
8 2. PALVELUTASOMÄÄRITTELYN TAVOITTEET JA SISÄLTÖ Lakisääteisen velvoitteen ohella palvelutason määrittäminen on keskeinen keskipitkän aikavälin joukkoliikenteen suunnittelun ja kehittämisen työkalu. Palvelutasomäärittelyllä on kolme tehtävää: Ilmaista tahtotila siitä, millaista joukkoliikenteen palvelua alueella tarjotaan käyttäjätarpeiden ja liikennepoliittisten tavoitteiden lähtökohdista Yhteistyömuotojen kehittäminen eri osapuolten kesken ja yhteistoiminnan jatkuvuuden turvaaminen Sitouttaa kaikki osapuolet palvelutason toteuttamiseen Palvelutasomäärittelyllä pyritään siten johdonmukaisesti kehittämään seudun joukkoliikennettä ja seuraamaan toimien vaikuttavuutta. Palvelutasomäärittelyn tavoitteena on yhtäältä joukkoliikenteen käytön lisääminen ja toisaalta peruspalveluiden turvaaminen. Määrittelyllä haetaan vastauksia mm. seuraaviin kysymyksiin: Mitä alueen asukkaat ja elinkeinoelämä odottavat joukkoliikenteen palveluilta? Miten joukkoliikenteen kysyntäpotentiaaliin voidaan vastata palvelutason parantamisella? Millä alueilla voidaan tavoitella henkilöautoliikenteen kanssa kilpailukykyistä palvelutasoa? Millä alueilla ei ole joukkoliikenteen kysyntää riittävästi niin, että tavoitteeksi riittää peruspalvelujen turvaaminen? Miten osapuolet sitoutetaan toteuttamaan määritellyt palvelutasotavoitteet? Miten joukkoliikenteen ja henkilökuljetusten määrärahojen käyttöä voi tehostaa ja kohdentaa joukkoliikenteen käyttöä edistäviin palveluihin? Palvelutasomäärityksen sisältö, tarkkuustaso ja tavoitteellisuus ovat toimivaltaisen viranomaisen harkinnassa ja päätettävissä. Liikennevirasto ja LVM ovat ohjeistaneet valtakunnallisesti palvelutasomäärittelyn laadintaa. Palvelutason määritys käsittää nykyisen palvelutason jäsentämisen ja luokittelun pohjalta laadittavan määräaikaisen tavoitteiston kehittämistoimineen ja seurantamenettelyineen. Palvelutasomääritykset tehdään tavanomaisesti 3 8 vuoden määräajaksi, mutta niitä voidaan uusia tarvittaessa aikaisemmin. Turun seudun palvelutasotavoitteet on määritelty vuodelle 2014, jolloin ensimmäiset siirtymäajan liikennöintisopimukset seudulla päättyvät. Palvelutasotavoitteiden määrittämisen lähtökohdaksi on selvitetty ja jäsennelty seudun joukkoliikenteen ja henkilökuljetusten nykytila. Työssä on pyritty luomaan ajantasainen kuva Turun seudun joukkoliikennejärjestelmästä niin tarjonnan, kysynnän kuin rahoituskokonaisuudenkin osalta. Nykytilan kuvauksesta ja analyysista on laadittu osaraportti (liite). 8
9 Palvelutasomäärityksessä tulee ottaa huomioon eri väestöryhmien tarpeet, mikä tässä työssä on toteutettu seudun asukkaille suunnatulla laajalla kyselyllä joukkoliikenteen nykytilasta ja kehittämistarpeista. Toimivaltainen viranomainen tekee vuoden 2011 loppuun mennessä päätöksen toimivalta alueensa palvelutason vahvistamisesta. Lain edellyttämä kuntien kuuleminen toteutuu, kun kunnat ovat olleet mukana valmistelussa. 3. PALVELUTASOLUOKAT JA TAVOITTEET TURUN SEUDULLA Työssä on muodostettu kuusiportainen luokittelu (taulukko 1) seudun palvelutasotavoitteiden jäsentämiseksi. Seitsemäntenä portaana on ns. minimitaso, jolla tarkoitetaan kuntien lakisääteisten kuljetusvelvoitteiden täyttämistä. Kuntien lakisääteiset henkilökuljetukset perustuvat perusopetuslakiin, päivähoitolakiin, sosiaalihuoltolakiin, kehitysvammalakiin, vammaispalvelulakiin ja kansanterveyslakiin. Peruspalvelutasolla (luokka 6) määritellään palvelutasotekijät, joilla turvataan perusliikkumismahdollisuudet ja liikkumisen tasa arvo. Kun tavoitellaan joukkoliikenteen käytön lisäämistä, palvelutasomäärittelyyn tulee mukaan muita palvelutasoluokkia (luokat 1 5). Alueesta riippuen tällaisia luokkia ovat kilpailutaso (luokat 1 2), houkutteleva taso (luokat 3 4) ja autottomien arkiyhteydet (luokka 5). Palvelutasotekijät on määritelty määrällisin (taulukko 2) kriteerein, jotka täyttävät parhaiten kunkin palvelutasoluokan tavoitteet Turun seudulla. Taustamateriaalissa (liitteet 2 ja 3) on lisäksi hahmoteltu laadullisia kriteerejä mm. linjaston, vaihtojen, informaation ja lippujärjestelmän osalta. Liikennepoliittisten tavoitteiden kannalta tärkeimmät tavoiteluokat ovat kilpailutaso+ ja kilpailutaso (luokat 1 ja 2). Kilpailutaso+ edustaa korkeinta tasoa, jossa säännöllisen vahvaa liikennetarjontaa leimaa täsmällisyys, luotettavuus ja nopeus yhdistettynä reaaliaikaiseen matkustajainformaatioon. Luokka I ei nykyisin toteudu vielä millään alueella tai yhteysvälillä, muta sitä tavoitellaan Turun sisäisen liikenteen vahvimmilla runkoyhteyksillä. Seudulliset joukkoliikenteen palvelutasotavoitteet pohjautuvat ensisijaisesti maankäytön määrään ja sijaintiin, seudulliseen liikkumiseen ja joukkoliikenteen nykyiseen tarjontaan ja käyttöön. Palvelutasomäärittelyssä on pyritty noudattamaan tasapuolisuusperiaatetta eli samankaltaisilla alueilla (asukasmäärät ja etäisyys) tavoitellaan yhtenevää palvelutasoa. Turussa tavoitellaan kaikilla alueilla peruspalvelutasoista korkeampaa tasoa. 9
10 Taulukko 1. Turun seudulla sovellettavat palvelutasoluokat ja luokkien tavoitteet 10
11 Taulukko 2. Palvelutasoluokkien tarjontaa koskevat tavoitearvot 11
12 Kuva 1. Turun seudun palvelutasotavoitteet yhteysväleittäin 12
13 Kuva 2. Palvelutasotavoitteet Turussa ja kaupunkiseudun reunavyöhykkeillä 13
14 4. KEHITTÄMISTOIMET JA KUSTANNUSVAIKUTUKSET Työssä listattuja kehittämistoimia on suunniteltu asukaskyselyssä ilmenneiden kehittämistarpeiden ja palvelutasotavoitteisiin verratun nykytilan puutteiden perusteella. Turun kaupunkiseudun ydintaajamarakenteessa on jo nykyisellään kilpailutasoinen tai houkutteleva vuoropalvelutaso. Tärkeimmät kehittämistarpeet liittyvät korkealaatuisen runkolinjaston (kilpailutaso+) toteuttamiseen, tosiaikaisen luotettavan matkustajainformaation tarjoamiseen ja lippu ja tariffijärjestelmän yhtenäistämiseen. Muun seudun merkittävimmät joukkoliikenteen kehittämistarpeet liittyvät ensisijaisesti laadullisiin palvelutasotekijöihin, mutta osin nykyisen vuorotarjonnan ja linjastorakenteen selkeyttämiseen. Vuoropalvelutason kehittämisessä tärkeintä on säännöllisen tasavälisen vuorotarjonnan toteuttaminen työmatkaliikenteen tarpeisiin sekä ilta ja viikonloppuliikenteen lisääminen. Turussa toteutettavien nopeutustoimien tulee hyödyttää myös seudun muuta joukkoliikennettä. Suuri haaste on myös siinä, miten matkustaja kykenee omaksumaan koko joukkoliikennejärjestelmän palvelut lippu ja informaatiojärjestelmineen niin, että koettu palvelutaso vastaa asiakkaan matkustustarpeita. Taulukossa 3 on esitetty kunnittain tärkeimmät asukaskyselyssä esiin nousseet joukkoliikenteen palvelutasoa koskevat kehittämistarpeet. Joukkoliikenteen tariffeja ei ole tässä yhteydessä pidetty palvelutasotekijänä, mutta lippujärjestelmää kylläkin. Tarkastelun tavoitteena on lisäksi ollut arvioida karkeasti, kuinka paljon nykyisellä liikenteen järjestämistavalla siirtymäaikojen liikennöintisopimusten voimassaoloaikana palvelutason parantaminen voi maksaa. Kustannukset on arvioitu Turun sisäisen liikenteen nykyisillä bruttohankintahinnoilla eli lipputulovaikutuksia ei ole arvioitu. Taulukossa 4 on esitetty kunnittain toimenpiteet ja kustannusarviot palvelutasopuutteiden korjaamiseksi. On huomattava, että suuri osa keskeisistä kaupunkiseudulla tavoiteltavista palvelutason parantamistoimista jää tässä työssä vaille kustannusarviota. Käynnissä olevassa runkolinjastosuunnitelmassa arvioidaan mm. ydinalueen liikenteen hoidon, nopeuttamisen ja täsmällisyyttä parantavien toimien kustannusvaikutukset. On myös mahdollista, ettei kaikista esitetyistä parannustoimenpiteitä välttämättä aiheudu lisäkustannuksia pienistä parannustoimista voi olla mahdollista sopia ko. liikennöitsijän kanssa. 14
15 Taulukko 3. Asukaskyselyn perusteella tärkeimmät joukkoliikenteen palvelutasoa koskevat kehittämistarpeet Kunta Tärkein kehittämistarve Toiseksi tärkein kehittämistarve Kolmanneksi tärkein kehittämistarve Turku Reaaliaikainen informaatio pysäkeillä ja busseissa Seudullisesti yhtenäinen lippujärjestelmä Joukkoliikenteen täsmällisyys ja luotettavuus Naantali Seudullisesti yhtenäinen lippujärjestelmä Liikennöintiaika (varhaisaamut, illat, viikonloppu) Runkoyhteyksien nopeus ruuhka-aikana Raisio Seudullisesti yhtenäinen lippujärjestelmä Reaaliaikainen informaatio pysäkeillä ja busseissa Vuorotiheys työmatkaliikenteessä Rusko Liikennöintiaika (varhaisaamut, illat, viikonloppu) Vuorotiheys iltaisin ja viikonloppuisin Vuorotiheys työmatkaliikenteessä Lieto Liikennöintiaika (varhaisaamut, illat, viikonloppu) Seudullisesti yhtenäinen lippujärjestelmä Vuorotiheys iltaisin ja viikonloppuisin Kaarina Vuorotiheys työmatkaliikenteessä Seudullisesti yhtenäinen lippujärjestelmä Liikennöintiaika (varhaisaamut, illat, viikonloppu) Mynämäki Liikennöintiaika (varhaisaamut, illat, viikonloppu) Vuorotiheys iltaisin ja viikonloppuisin Vuorotiheys työmatkaliikenteessä Nousiainen Vuorotiheys työmatkaliikenteessä Linjastojen ja reittien kattavuus (kävelyetäisyydet) Liityntäpysäköintimahdollisuudet (polkupyörä, auto) Masku Vuorotiheys iltaisin ja viikonloppuisin Liikennöintiaika (varhaisaamut, illat, viikonloppu) Vuorotiheys työmatkaliikenteessä Aura Vuorotiheys iltaisin ja viikonloppuisin Liikennöintiaika (varhaisaamut, illat, viikonloppu) Kuljettajien ajotapa Tarvasjoki Liikennöintiaika (varhaisaamut, illat, viikonloppu) Vuorotiheys iltaisin ja viikonloppuisin Seudullisesti yhtenäinen lippujärjestelmä Paimio Vuorotiheys työmatkaliikenteessä Liityntäpysäköintimahdollisuudet (polkupyörä, auto) Linjastojen ja reittien kattavuus (kävelyetäisyydet) Sauvo Liikennöintiaika (varhaisaamut, illat, viikonloppu) Vuorotiheys iltaisin ja viikonloppuisin Vuorotiheys työmatkaliikenteessä Länsi-Turunmaa Reaaliaikainen informaatio pysäkeillä ja busseissa Pysäkkien kunnossapito Runkoyhteyksien nopeus ruuhka-aikana 15
16 Taulukko 4. Palvelutasotavoitteita tukevat liikennöinnin lisäystoimet ja kustannusarviot Kunta Liikennetarjontaa koskevat toimenpiteet palvelutasotavoitteiden täyttämiseksi / nykyisiä puutteita korjaavat toimet / vuosi Turku Runkolinjaston kehittämisohjelma : linjastorakenne, yhteyksien nopeuttaminen, täsmällisyyden ja luotettavuuden parantaminen, reaaliaikaisen informaation lisääminen pysäkeille ja busseihin ei arvioitu Naantali Velkua Merimasku Naantali palvelutason nosto autottomien arkiyhteydet -tasolle ( ) Rymättylän ja Merimaskun palveluliikenteiden liikennöintiaikojen jatkaminen arki-iltaisin (riippuu muusta palveluliikenteestä) Kuntakeskuksesta nykyistä aikaisempi menoyhteys Turkuun sunnuntaisin (4 200 ) Raisio Rusko Lieto Jatkossa tulisi tarkastella mahdollisuuksia jatkaa osaa Turun sisäisen liikenteen vuoroista Raisioon ( Perno - Ihala, Länsinummi Mylly) Tärkeimpien pysäkkien (kirjasto, Ulpukka, Vaisaari) laatutason nosto Arjen iltaliikenne Turkuun, vuoroväli 30 min = 3 lisälähtöä klo 19, 20 ja 21 ( /v) Lauantain vuoroväli 60 min = 1 lisälähtöä (4 100 /v) Sunnuntain vuoroväli 60 min = 3 lisälähtöä (7 200 /v) Sunnuntailiikenteen alkaminen noin tuntia aiemmin ja päättyminen tuntia myöhemmin (4 100 /v) Rusko Raisio peruspalvelutasoinen asiointiyhteys kaksi kertaa viikossa (5 000 ) Hiljaisen ajan vuorotarjonnan parantaminen, iltaliikenteen vuoroväli arkisin 30 min 20 min ( /v) Ruuhka-ajan vuoroväli kuntakeskus Turku min, aikataulujen tasavälistäminen (2 edestakaista lähtöä aamu- ja iltaruuhkaan /v) Perjantaisin ja lauantaisin paluuyhteys Turusta klo 24 ( /v) Sunnuntaisin menoyhteys Turkuun klo 9 ( /v) ei arvioitu
17 Kaarina Mynämäki Nousiainen Masku Littoisten työmatkaliikenteen vuorovälien tihentäminen palvelutason parantaminen esim. jatkamalla Turun sisäistä liikennettä kuntarajan yli (ei arvioitu, osana runkolinjastosuunnittelua) Littoisten ja kuntakeskuksen vuorotarjonnan lisääminen, palvelulinjayhteys Littoinen Kaarinan keskusta Keskustassa lauantain liikennöintiaikojen laajentaminen, yhteys klo 6 Turkuun ( /v) Piikkiöstä yhteys sunnuntaisin Turkuun klo 9:ksi ( /v) Arkisin (ma - pe) paluuyhteys kauppatorilta kuntakeskukseen klo ( ) tai yhdistäminen Nousiaisten lähtöön klo 21.50/22.50 (linja 119) Sunnuntaisin yhteys kuntakeskuksesta Kauppatorille klo 9.00:ksi ( ) Kuntakeskuksen ja Turun välisen ruuhka-ajan vuorotarjonnan tasavälistäminen lisäämällä 2 ruuhkavuoroa lisää ( /v). Yhteydet palvelevat samalla Nousiaisten ruuhka-ajan tarjontaa. Kustavintien kautta liikennöitävät linjat Mietoisten kautta Lukiolaisten yhteys Kustavin ja Vehmaan suunnista kuntakeskukseen Kuntakeskuksen ja Turun välisen ruuhka-ajan vuorotarjonta: tasavälistäminen, 2 ruuhkavuoroa lisää ( /v) Sunnuntaisin paluuyhteys Turusta klo ( /v) Kunnan sisäisten liityntäyhteyksien kehittäminen (osa vuoroista kirkonseudulle, + 6 km/suunta) Nummen vaihtopysäkin laatutason nostaminen Liityntäpysäköintimahdollisuuksien kehittäminen Arkisin iltaliikenteen paluuyhteys Turusta ( /v) sekä perjantaisin ja lauantaisin paluu klo 1.00 Turusta ( /v) Lauantaisin menoyhteys Turkuun klo 7:ksi ( /v) ja sunnuntaisin paluuyhteys Turusta klo ( /v) Työmatkaliikenteen vuorovälien tasavälistäminen ja palvelutarjonnan keskittäminen keskustaajaman pääpysäkille (roolijako nopeat Vt8 -vuorot ja hitaammat maantievuorot). Liikenne pohjautuu Rauman, Mynämäen ja Nousiaisten suuntien liikenteeseen. ei arvioitu la/su lisät
18 Aura Palveluliikenne Lemuun ja Askaisiin kuntakeskuksesta / liityntäliikenne Arkisin paluuyhteys Turusta klo 20, 22 ja 23 ( /v) Lauantaisin yhteydet Turusta klo 18, 19, 20 ja 21 ( /v) Sunnuntaisin yhteydet noin tunnin välein Turkuun/ Turusta, viimeinen paluuyhteys Turusta klo ( /v) Tarvasjoki Tarvasjoki Turki arjen iltayhteyksien parantaminen (2 edestakaista yhteyttä arkisin) Paimio Ruuhka-ajan vuorovälin tasavälistäminen ja tihentäminen 15 minuuttiin klo 7 9 ja Liityntäpysäköintimahdollisuuksien ja pysäkkijärjestelyjen parantaminen moottoritien nopeille vuoroille Sauvo Länsi-Turunmaa Liikennöintiaikojen laajentaminen, ilta- ja viikonlopputarjonnan lisääminen Päiväliikenne Sauvo Turku 60 min = 2 lisävuoroa ( /v) Arjen iltaliikenne Sauvo Turku 60 min = 2 lisävuoroa ( /v) Lauantaisin Sauvo Turku + 3 lisävuoroa ( /v) Paraisten liikenne klo 18 jälkeen vuoroväli 30 min = 2 lisävuoroa ( /v) Työmatkavuorojen nopeuttaminen Paraisten keskuspysäkillä matkustajainformaation parantaminen Tärkeimpien pysäkkien laatutason nosto Matkalippujen osto- ja latauspaikkojen lisääminen (paikoista tiedottaminen)
19 5. JATKOTOIMET Turun seudulla ensimmäistä kertaa laaditussa palvelutasomäärittelyssä on asetettu joukkoliikenteen tavoitteellinen palvelutaso vuoteen 2014 mennessä. Tavoiteasettelu on tehty kuntien näkemysten perusteella matkustajanäkökulmaa painottaen. Toimivaltainen viranomainen vahvistaa palvelutason hallinnollisella päätöksellä vuoden 2011 loppuun mennessä. Palvelutasomäärittely on pitkälti nykytilanteen kaltainen, vaikka palvelutason nostoa ja puutteiden korjaavia toimenpiteitä raportissa esitetään. Valtion joukkoliikennemäärärahat ovat niukentuneet ja mikäli suuntaus yhä jatkuu, on uhkana kuntien vastuun merkittävä kasvu joukkoliikennepalvelujen rahoittamisessa. Siten jopa nykyisen palvelutason säilyttäminen on paikoin haaste, sillä nykyisiä peruspalvelutasoisia ostoja ei todennäköisesti kyetä säilyttämään ilman määrärahojen lisäystä. Tässä yhteydessä ei ole arvioitu seudullisia liikenteiden järjestämistapoja, vaan palvelutasopuutteita korjaavien toimien kustannusvaikutuksia siirtymäaikojen liikennöintisopimusten voimassaoloaikoina on arvioitu melko karkeasti. Kustannusvaikutukset kuvaavat siten pienten, yksittäisten parannusten korjaamisen suuruusluokkavaikutuksia nykytyyppisessä joukkoliikennejärjestelmässä. Käynnissä oleva runkolinjastosuunnitelma ottaa tarkemmin kantaa kaupunkiseudun ydinalueen tarjonnan määrään ja edelleen kustannuksiin. Palvelutasotavoitteita voidaan myös edelleen tarkentaa linjastosuunnitelmien yhteydessä. Syksyllä 2011 on tehty päätös seudullisen joukkoliikenneorganisaation perustamisesta ja laajuudesta. Yhteistoimintasopimuksen synnyttyä tulee välittömästi aloittaa tulevan uuden toimivaltaisen viranomaisen toimivalta alueen liikennepalvelujen järjestämistapojen suunnittelu ja vaihtoehtojen arviointi. Tämä puolestaan edellyttää tässä selvityksessä esitettyä linjastosuunnittelua tarkempaa seudullista suunnittelutasoa, jotta joukkoliikenteen palvelukokonaisuuden kustannuksia voidaan arvioida laaja alaisesti. Yksityiskohtaisempi linjasto ja liikennöintisuunnittelu tuottaa luotettavampia arvioita kunnille palvelutasotavoitteiden mukaisen joukkoliikenteen järjestämisestä aiheutuvista kustannuksista. Nykyiset siirtymäajan liikennöintisopimukset päättyvät Turun, Naantalin, Raision, Ruskon, Auran, Liedon ja Kaarinan alueilla Muiden kuntien osalta siirtymäajat ovat edellä mainittua pidemmät. Seudullinen toimivaltainen viranomainen päättää liikenteen järjestämistavasta toimivalta alueellaan kesään 2012 mennessä. 19
20 LIITTEET Liite 1. Hankkeen esittelykalvosarja (15 sivua) Liite 2. Kalvosarja työn tuloksista, laaja (98 sivua) Liite 3. Nykytilan kuvaus ja analyysi osaraportti (56 sivua) 20
Turun seudun joukkoliikenteen palvelutasomäärittely. Osa 1. Nykytilan kuvaus ja analyysi
seu joukkoliikenteen palvelutasomäärittely Osa 1. Nykytilan kuvaus ja analyysi 21.9.2010 seu joukkoliikenteen palvelutasomäärittely 2/12/2010 1 seud TURUN SEUDUN JOUKKOLIIKENTEEN PALVELUTASOMÄÄRITTELY
1 (23) Joukkoliikenteen palvelutaso 2017 2021 Kangasala, Lempäälä, Orivesi, Nokia, Pirkkala, Tampere, Vesilahti, Ylöjärvi Sisällys Joukkoliikenteen palvelutaso 2017 2021... 1 1. Palvelutason määrittämisen
Joukkoliikenteen palvelutason määrittely Uudenmaan ELYn alueella
Joukkoliikenteen palvelutason määrittely Uudenmaan ELYn alueella 29/2010 Uudenmaan elinkeino-, liikenne ja ympäristökeskuksen julkaisuja Joukkoliikenteen palvelutason määrittely Uudenmaan ELYn alueella
LAUSUNTO TAMPEREEN KAUPUNKISEUDUN JOUKKOLIIKENNESUUNNITELMAN LOPPURAPORTISTA
Kehittämisjaosto 5 07.03.2011 LAUSUNTO TAMPEREEN KAUPUNKISEUDUN JOUKKOLIIKENNESUUNNITELMAN LOPPURAPORTISTA Kehja 5 Tampereen kaupunkiseudun kuntayhtymä pyytää lausuntoa Tampereen kaupunkiseudun joukkoliikennesuunnitelman